Antillas Neerlandesas

As Antillas Neerlandesas (en Neerlandés Nederlandse Antillen, en Papiamento Antias Hulandes), tamién clamatas Antillas Holandesas, estió un país autonomo d'a mar Caribe formato por dos grupos de islas situatas en as Antillas Menors: Aruba, Curaçao y Bonaire (islas ABC) y Saint Eustatius, Saba y Sint Maarten (islas SSS). Iste territorio yera incluyiu entre os países y territorios d'ultramar d'a Unión Europea, en fer administrativament parti d'o Reino d'os Países Baixos.

Historia
O territorio se formó en 1954 ta dar autonomía y una organización politica a las antigas colonias neerlandesas en America. Asinas, se formó o Reino d'os Países Baixos composato en primerías por o territorio europeo mas Surinam y as seis Antillas Neerlandesas. En 1986, Aruba decidió a traviés d'un referendum deseparar-se d'a resta d'as Antillas Neerlandesas y constituir-se en un Estato independient adintro d'o Reino

Dimpués d'o 10 d'octubre de 2010 desapareixen as Antillas Neerlandesas, convertindo-se a isla de Curaçao y a zona de Sint Maarten (parti neerlandesa d'a isla de Sant Martín) en países constituyents adintro d'o Reino d'os Países Bajos, mientres que as islas de Saba, Sint Eustatius y Bonaire (agrupatos en una rechión conoixita como Caribe Neerlandés) se converten en municipios especials adintro d'os Países Baixos, lo que fa a ista nación un país transcontinental.

Categoría:Archipelagos d'os Países Baixos
Categoría:Estaus desapareixius
Categoría:Archipelagos d'America